Lolland-Falsters Stifts-Tidende, 1842-12-01
Udenlandske Efterretninger. Tiden tillod os i Mandags kun i største Korthed at meddele den kort for Avisens Slutning indløbne høist vigtige Efterretning om Freden, mellem England og China og dennes Betingelser; de senere ankomne Efterretninger bekræfte ikke alene paa det Fuldkomneste denne Nyhed, men oplyse ogsaa de seneste Krigsbegivenheder, som have været saa heldige for Englænderne, at man har Grund til at troe, at Chineserne virkelig ere komne til den Overbeviisning, at det ikke kan nytte dem at gjøre Modstand, og at de altsaa hverken have Lyst eller Evne til meget snart at begynde Krigen igjen. Den 6te Juli seilede de engelske Skibe op ad den store Flod Jan-the=Kiang, og ankom den 14de til nogle Batterier, som beherskede Floden. Disse aabnede en stærk Jld paa Skibene, men deres Kanoner bleve snart bragte til Taushed af Englænderne, som derpaa ganske ødelagde Forsvars værkerne. Den 20de ankrede Skibene for den stærkt befæstede Stad Thin-Kiang-fu, som behersker Jndseilingen i den store Kanal. Tropperne landede, og efterat have erobret en befæstet Leir, hvis Besætning efter kort Modstand flyede til alle Kanter, angrebe de Staden fra 3 Sider. Denne blev forsvaret af en tartarisk Besætning af 3000 Mand, som kæmpede med fortvivlet Mod i flere Timer, og først vege Pladsen efter at have mistet 1000 Mand. Da Anføreren saae, at Alt var tabt, indelukkede han sig i sit Huus, lod sine Tienere stikke Jld paa dette, og blev rolig siddende i sin Stol, indtil han var fortæret af Luerne. Englænderne havde her af Døde og Saarede 15 Officerer og 154. simple Soldater. Efter at have ladet en stærk Besætning blive tilbage i den erobrede Stad, droge Skibene videre og ankom den 6te August for den uhyre Stad Nankin. Her landede Englænderne og gjorde Forberedelser til at angribe Staden med Storm, da 3 keiserlige Commissairer ankom og afsluttede Freden paa de i forrige N omtalte Betingelser, som ere saa overordentlig fordeelagtige forden engelske Handel. Saasnart Keiseren har underskrevet Fredstractaten, og 6 Millioner Dollars ere betalte for det første Aar, skulle Englænderne trække sig tilbage fra Nankin og den store Kanal, og de chinesiske Embedsmænd hastede saaledes med at faae dem bort, at 4 Millioner allerede vare betalte ved Efterretningens Afgang. Jkke mindre glædelige og ærefulde for Englænderne ere de Efterretninger, som ere indløbne fra Afganistan. Den 30te August vandt General Noten glimrende Seir, hvorved han selv havde 104 Døde og Saarede. Den 5te ankom han til Gisni- og erobrede med Storm de omliggende stærkt befæstede Høie, hvorpaa selve Fæstningen blev forladt uden Modstand og sløifet tilligemed alle sine Forsvarsværker. Her bleve 327 Fanger af den engelsk indiske Hær satte i Frihed. Den 10de skulde Nott, begive sig paa Marschen til Kabul, for her om muligt at støde sammen med General Pollock. Denne besatte den 8de Staden Dscheadeler efter en heftig Kamp, hvorved han mistede 62 Mand og General Sale blev saaret. J de følgende Dage marscherede han fremad uden at finde Modstand, indtil han den 13de i Dalen Tesin pludselig stødte paa en Hær af 16,000 Mand, anført af Albar Chan i egen Person. En fortvivlet Kamp fulgte, men endelig lede Afganerne et fuldkomment Nederlag, og flyede til alle Kanter. Englænderne havde 32 Døde og 130 Saarede. Den 16de drog Pollock, seierrig ind i Kabul, som næsten var forladt af Jndbyggerne, og traf her en Deel af de engelske Fanger. General Nott ventedes hver Dag, og naar de havde forenet sig, skulde de tiltræde Tilbagemarschen til Jndien, og altsaa alligevel opgive den hele Erobring. – At disse Efterretninger i England have frembragt et overordentlig glædeligt Jndtryk følger af sig selv. Vel jubler især det liberale Partie, efter hvis Politik den chinesiske Krig er begyndt og ført, men alle Partier, erklære dog disse Begivenheder for de glædeligste og vigtigste, som nogensinde ere komne fra Asien.